**שדולת ירושלים בת-קיימא בפגישה ראשונה עם מועמד לראשות העיר, יוסי חביליו.**

נציגי שדולת ירושלים בת – קיימא ערכו מפגש ראשון מסדרת פגישות

עם המועמדים לראשות העיר ירושלים.

בכל הפגישות יוצגו שאלות למועמדים ובכוונת השדולה לפרסם את כלל התשובות

של המועמדים לטובת הציבור, על מנת שיוכלו המצביעים להתרשם ולקבל החלטה מושכלת.

המפגש הראשון נערך עם עו"ד יוסי חביליו, שהתחייב בין היתר, אם ייבחר כראש עיריית ירושלים:

* לפגוש כל תושב תוך 90 יום מרגע פנייתו אל ראש העיר וכל ארגון תוך

 30 יום מרגע הפנייה אליו.

* להשיב כוח ועצמאות למנהלים הקהילתיים, במשאבים בלתי תלויים ובסמכויות
* להחזיר שקיפות מלאה הכוללת את פתיחת מועצת העיר שוב לציבור, כמו גם כל הוועדות העירוניות
* להחזיק כראש עיר את תיק החינוך ותיק התברואה.
* לראות ניקיון במרחב הציבורי בחשיבות עליונה וכן לפעול להגדלת תקציב אגף התברואה
* להנהיג אכיפה של ניקיון במרחב הציבורי
* לעשות מבצעי ניקיון בבתי ספר ולהטמיע את נושא הניקיון במערכת החינוך.
* להעביר תקציב למנהלים הקהילתיים שישתפו פעולה עם העירייה מול הציבור
* לפתח תרבות פנאי ותעסוקה בשכונות ולתת תמריצים לעסקים קטנים.
* לשמור על הרי ירושלים כמשאב טבע, ולשמר את רכס לבן, את מצפה נפתוח, את נחל צופים ואת נחל רוממה כנכסים ירוקים חשובים לעיר בכלל ולתושבי השכונות הסמוכות בפרט.
* לדאוג לפינוי בינוי מקיים, הנתמך בהשקעה ממשלתית בתשתיות

להשלמת השאלות תתקיים פגישה שנייה של שדולת ירושלים בת-קיימא בהמשך.